  Анжелика Тихонова корреспондент 8-тӥ инвожое Удмуртиын коронавирусэн 38 черламъёсты шараязы. Висьыны усемъёс пӧлын 14 аресозь вить пиналъёс но 65 арессэс ортчем куать арлыдоос. Со сярысь элькунысь оперативной штаб ивортӥз. Диагноззы Ижкарын 20 улӥсьёслэн зэмаз, Кез ёросын – вить, Сарапулын – ньыль, Камбарка ёросын – куинь, Воткаын, Юкаменск ёросын – быдэн кык, Дэри, Якшур-Бӧдья ёросъёсын – быдэн одӥг. 41 адями висёнэз вормиз Туннэ нуналлы Удмуртиын коронавирусэн черлан 34 сюрс 479 учыр лабораториосын зэматэмын. 31 сюрс 308 адями йӧназ, 454 мурт кулӥз. Али 26-езлэн висисьёслэн тазалыксы секыт. Берло нуналскын элькунын коронавирус инфекцилы 1 сюрс 862 эскеронъёс ортчытӥзы. 8-тӥ инвожолы Удмуртиын 125 сюрс 287 адями коронавируслэсь прививка пуктӥз, со пӧлысь 99 сюрс 457-ез кыкетӥ люкетсэ басьтӥзы ни. Тодэ вайытом, Удмуртиын коронавирусэз алонэн герӟаськем куд-ог сюбегатонъёсты палэнтозы. Тегъёс: Тазалык висён Удмуртия коронавирус  